a Batho ba sa tswallwang lefatsheng leo sebakeng seo. 2 b Sebaka lebophelo ba sona. 2 c Mefuta e fapaneng ya batho. 6, 7. Aberame le Sarai ba ne ba iphitlhela ba le mo maemong afe a a ngomolang pelo, mme Jehofa o ile a namola Sarai jang? Bjalo ka borabi, bangwadi ba Bakriste ba nakong ya phatrisitiki ba gapeletšega go hlaloša taba ya Nimirode bjalo ka ge e loketšwe go Lenaneo la Ditšhaba mo go Genesi 10. Magareng ga botate bao, dingwalo tša Agostine ke tšona di bonalago di be di na le khuetšo ye kgolo. Augustine o lekile go hlaloša seswantšho sa motlogolo wa Hama ka go fetolela Genesi 10:9 ‘[Nimirode] e be e le motsomi yo maatla yo mogolo kgahlanong le Morena Modimo’ (Augustine 1955:XWI:13).Phetolelo ya Augustine ya ka mo godimo e hueditše basekaseki/bafetoledi ba ba mo latetšego ka mekgwa ye mebedi. Sa mathomo e be e le kgopolo ya go re Nimirode o be a na le leemo le legolo. Magareng ga bangwadi ba Bakriste, kgopolo ye e ka latišišwa go Filaster ngwagakgolong wa bone le go Tertullian mo ngwagakgolong wa bobedi. Eupša mafelelong e theilwe methopong ya dingwalo tša Bajuta - e ka ba ka tsela ya ‘Septuagint’ ya Genesi (yeo e balegago ka go re‘Gomme Kuše a tswala Nimirode; … E be e le motsomi yo mogolo yo maatla pele ga Morena Modimo) (Kugel 1997:128) goba 1Enoch, e lego puku ya apokhaleptiki go tšwa ngwagakgolong wa boraro B.C.E., (Kugel 1997:578) yeo e tšweletšago gore tswalano ye e bego e iletšwa magareng ga “barwedi ba batho” le “barwa ba Modimo’ bjalo ka ge e ngwadilwe mo go Genesi 6, e tlišitše morafe wa makgema. Ka ge tlhalošo ya Nimirode mo go Genesi 10:8–9 e hlagiša lentšu la go swana le le tšwelelagoka go Genesi 6:4, la (‘gibbor’; ‘ramaatla’) go haloša badudi ba lefase la ‘prediluviun’, babadi ba mathomo ba Bibele ba be ba tšea gore Nimirode o be a swanetše go ba e le yo maatla go ya ka lebopo la gagwe. Leemo la Nimirode e bile yona taba ye bohlokwa setšong sa go hlatholla ge e be e thekgwa ke Augustine (Haynes 2002:46).